<classify> NAIROBI, KENYA RAIS UhuruKenyatta juzi alijitenga na mawaziri wafisadi wakiwamo watano wanaochunguzwa, akisemawatakaopatikana na makosa wabebe misalaba yao kwa kufungwa gerezani na mali zaokutaifishwa. Akihutubia akiwaziarani Kaunti ya Kisii, Rais alisema: Wezi wa mali ya umma hawapaswi kuhusishajamii zao kwa maovu yao. Kila mtu abebe msalaba wake. Hii ni kuhusianana uchunguzi unaoendelea ukilenga takriban mawaziri watano kuhusu madai ya kulahongo kutoka kwa kampuni zinazopewa tenda katika wizara zao. Duru zinadokezakuwa Rais Kenyatta anasubiri ripoti ya uchunguzi unaoendeshwa na Idara yaUpelelezi DCI chini ya George Kinoti na Tume ya Maadili na Kupambana naUfisadi EACC inayoongozwa na Twalib Mbarak kuhusu mawaziri hao kabla ya kuchukuahatua. Maafisa wa waEACC walisema uchunguzi huo pia unahusisha magavana kadhaa wa sasa na wazamani. Waziri wa Utalii,Najib Balala tayari amepewa mwito wa kukutana na maafisa wa EACC kuhusu madaiya ufisadi katika wizara yake. Mwenzake waFedha, Henry Rotich alihojiwa Jumatatu wiki hii katika afisi ya DCI akihusishwana kashfa ya ujenzi wa mabwawa mawili yaliyogharimu Sh bilioni 65 za Kenya sawana Sh trilioni 1.3 za Tanzania. Ujenzi wa mabwawahayo, Arror na Kamwarer, katika eneo la Keiyo Kusini, Kaunti ya Elgeyo Marakwetumekwama licha ya serikali kuwekeza mabilioni ya fedha. Uchunguziumebaini kuwa tayari maafisa wa EACC na wale wa DCI wamepiga kambi nchiniItalia kuchunguza utoaji kandarasi zenye utata za ujenzi wa mabwawa hayo. Kampuni ya CMC diRavenna, yenye makao yake makuu nchini Italia, imepewa kandarasi ya kujenga bwawala Arror kwa Sh bilioni 38.5 na la Kimwarer kwa Sh bilioni 28. Jumatatuiliyopita, EACC ilikuwa imemwandikia Waziri Balala ikimtaka afike ofisini kuhusianana sakata la Sh milioni 100 za hapa sawa na Sh bilioni 2.2 za Tanzania zilizolipwana wizara yake kwa kampuni ya American Society of Travel Agents ASTA,kutangaza utalii wa Kenya mwaka 2017. Tayari aliyekuwaKatibu wa Wizara ya Utalii, Fatuma Hirsi pamoja na maafisa wengine wakuu wawizara hiyo wamefika mbele ya EACC. Kwa mujibu wavyanzo vya habari, Waziri Balala amehusishwa na kashfa hiyo baada ya stakabadhikuonyesha kuwa alikuwa anawasiliana kila mara na maafisa wa ASTA walioko Kenya. Naye Waziri waElimu, Amina Mohammed anatarajiwa kufika mbele ya Kamati ya Bunge kuhusu Elimu,kujibu madai ya ufisadi katika usambazaji wa vitabu katika shule za ummanchini. Amina anatarajiwakutoa maelezo kuhusu usambazaji wa vitabu vingi kupita kiasi katika shule zaumma, hatua ambayo inashukiwa kunufaisha baadhi ya maafisa katika wizara yakena wachapishaji.  <topic>: kimataifa 